На основу члана 37 Статута града Ниша ("Службени лист града Ниша", број 88/08, 143/16 и 18/2019 ),

Скупштина Града Ниша на седници одржаној \_\_\_\_\_\_\_\_\_\_\_ 2019. године донела је

**Р Е Ш Е Њ Е**

I **УСВАЈА СЕ** Извештај о раду и пословању Установе Нишки културни центар за 2018. годину, број: 456 од 11.04.2019. године и број: 275 од 27.02.2019. године, који је Одлуком број: 457 од 11.04.2019. године и 275/1 од 27.02.2019.године, усвојио Управни одбор Установе.

II Решење доставити Установи Нишки културни центар, Градској управи града Ниша - Секретаријату за културу и информисање и Секретаријату за финансије.

Број:

У Нишу,

**СКУПШТИНА ГРАДА НИША**

**Председник**

**Мр Раде Рајковић**

***О б р а з л о ж е њ е***

Статутом Града Ниша прописано је да Скупштина Града Ниша разматра и усваја годишње извештаје о раду установа и других јавних служби чији је оснивач.

Управни одбор Установе Нишки културни центар, на својој седници 11.04.2019. године, донео је Одлукy број : 457 којом усваја Извештај о раду и пословању Установе Нишки културни центар за 2018. годину број 456 од 11.04.2019. године и Одлуку број 275/1 од 27.02.2019.године којом је усвојем Годишњи финансијски извештај, број: 275 од 27.02.2019. године и доставио их Секретаријату за културу и информисање на даље поступање.

Нишки културни центар Ниш у протеклој години је самостално или у сарадњи са другим установама и удружењима грађана, осмислио и организовао велики број појединачних програма који прате актуелности из књижевног, музичког, филмског, ликовног, драмског и научно образовног живота града, региона и државе.

Са великим успехом Установа Нишки културни центар је током 2018.године била организатор и реализатор традиционалних градских манифестација (Дани Светог цара Константина и царице Јелене, Нисомнија, Интернационалне хорске свечаности, Филмски сусрети, Међународна књижевна колонија у Сићеву, а у оквиру ње и књижевна награда „Рамонда сербика“, Нимус, књижевна награда „Бранко Миљковић“, књижевна награда „Стеван Сремац“, књижевна награда града Ниша за књижевност за децу и младе за које су поднесени посебни извештаји у складу с надлежностима њихових програмских савета.

Поред поменутих НКЦ је реализовао и низ других манифестација (55.Нишки сајам књига и графике, Мини фест, Фестивал фантастике „ТолкиНиш“, Дани жалфије, Међународна фото-колонија Ниш-Сићево, Међународни фестивал стрипа „Нифест“, Дечја уметничка колонија „Грачаница“, Међународна колонија филмске критике, Дочек нове године на централном градском тргу.За неке од поменутих манифестација НКЦ је добио средства на конкурсу Министарства културе и информисања Републике Србије.

Издавачка делатност није у потпуности испуњена због ограниченог буџета и великог броја планираних издања. Важно је истаћи да су постигнути значајни резултати у домену издавања часописа Градина и Филаж. У оквиру пројекта Сабрана дела Бранка Миљковића објављени су трећи, четврти и пети том, а у току су завршне припреме за шести-последњи том овог капиталног издавачког подухвата.

Имајући у виду да је Извештај о раду и пословању Нишког културног центра за 2018. годину, сачињен у складу са законом и прописима Града, као и циљевима садржаним у оснивачком акту Установе, Секретаријат за културу и информисање предлаже доношење Решења као у диспозитиву.

**СЕКРЕТАР**

Небојша Стевановић